Përgatitjet e fundit për funeralin e z.Thatcher
Ceremonia do të zhvillohet në katedralen e Shën Paul-it dhe në të janë të ftuar të marrin pjesë rreth 2 mijë personalitete botërore
Në maj të vitit 1979 Margaret Thatcher fitoi zgjedhjet duke u shpallur e para grua kryeministre e Britanisë. Ajo drejtoi vendin për 11 vite, gjatë të cilave theu forcën e sindikatave, siguroi fitoren në luftën për ishujt Falklande dhe kreu privatizimin e kompanive shtetërore të shërbimeve komunale në kohë rekord. Si gruaja e parë kryeministre e Britanisë është e natyrshme të mendohet se figura e saj ishte frymëzuese për një brez vajzash e grash që donin të ndiqnin shembullin e saj. Por ndonëse numri i grave që janë pjesë e parlamentit britanik është rritur që nga viti 1979, askush nuk ka arritur të ketë suksesin e zonjës Thatcher për t’u zgjedhur sërish në krye të qeverisë britanike. Amber Rudd është deputete konservatore në parlamentin britanik. Ajo është zgjedhur që nga viti 2010 dhe thotë se Margaret Thatcher ka qenë një frymëzim i madh për të dhe ishte pikërisht ajo që e bëri zonjën Rudd të ndiqte karrierën politike: Por Kevin Maguire, editor i gazetës Daily Mirror, një gazetë popullore me prirje të majta, mendon se ishte politika e saj dhe jo fakti që ishte grua, ajo që e dallonte atë nga burrat politikanë: Marcelle D’Argy Smith ishte editore e revistët popullore për gratë “Cosmopolitan” nga viti 1985 deri në vitin 1995. Revista “Cosmo” ka mbështetur gjithmonë fuqizimin e grave, por ishte cilësia e udhëheqjes së zonjës Thatcher që e dallonte atë nga të tjerat. Por për zonjën D’argy Smith një udhëheqëse femër nuk ishte diçka domosdoshmërisht pozitive, pasi ajo beson se forca e zonjës Thatcher kishte elementë burrëror, çka nuk ishin në përputhje me atë që kërkonin lexueset e revistës së saj. Amber Rudd, deputetja konservatore e parlamentit britanuk shpreson si politikane se një tjetër grua mund të bëhet sërish kryeministre , por beson se vendi ka nevojë për shtimin e pranisë së grave në poltikë. Margaret Thatcher ishte e bija e një shitësi e cila arriti në krye të politikës britanike. Vizioni i saj ishte për një shoqëri që shpërblen punën dhe vendosmërinë. Qëndrimi i Margaret Thatcher-it në krye të partisë u ndërpre për shkak të problemeve brenda partisë që e detyruan të largohet. E quajtura “Zonja e hekurt”, tregoi një aspket brishtësie kur bëri një ikje emocionale nga banesa e kryeministave britanikë me numër 10 në rrugën Downing në Londër. Baronesha Thatcher vdiq në moshën 87 vjeçare në 8 prill. Më shumë se 2 mijë njerëz janë ftuar në funeralin e saj, mes tyre janë mbretëresha dhe duka i Edinburgut si dhe kryeministri David Cameron. Ceremonia mortore do të zhvillohet në 17 prill në katedralen e Shën Paulit.